text:
Coleccion special di buki di Gabriel Garcia Marquez pa Biblioteca
Donacion pa Biblioteca
Consulado di Colombia na Aruba, den nomber di Gobierno Colombiano, recientemente a regala algun coleccion extraordinario di buki di e famoso escritor Colombiano, Gabriel Garcia Marquez, na Departamento di Relacionan Exterior. Na su turno, Departamento di Relacionnan Exterior a tuma e iniciativa di regala algun di e coleccionnan aki na Colegio Arubano Playa y San Nicolas y tambe na Biblioteca Nacional. Un gesto cu a wordo hopi bon ricibi y aprecia pa e instancianan aki. Asina aki tambe a cumpli cu un di e obhetivonan di e Gobierno Colombiano, esta pa aumenta e accesibilidad na hoben y adulto pa literatura universal, tanto na Spaño como na Ingles.
Tesoro literario como obseqio di Colombia pa tur isla di Caribe:
Durante e di VI cumbre di hefenan di estado y di gobiernonan di e asociación di Estadonan di Caribe AEC, y como homenaje na e maestro Garcia Marquez, Minister di Relacionnan Exterior di Colombia, Dr. Maria Angela Holguin Cuellar a hasi un promesa cu Colombia lo bai obsequia un colección di buki literario menciona. E coleccion di buki aki, di e famoso escritor, Premio Nobel di Literatura, Gabriel Garcia Marquez, na Spaño y na Ingles, ta di un balor literario inmenso. E escritor, kende a fayece na april di 2014, aki a laga atras un tesoro di obranan literario universal cual a ser traduci den mas di 25 idioma.
Entrega na Biblioteca Nacional Aruba: Ademas di Colegio Arubano Playa y San Nicolas, un donacion di dos coleccion di buki, na Spaño y Ingles, a ser hasi na Biblioteca Nacional Aruba. Esaki ta pa duna oportunidad pa comunidad en general por tin acceso n’e obranan literario aki di Gabriel Garcia Marquez. Directora di Biblioteca Nacional Aruba, Sra. Astrid Britten, a keda masha encanta di por a ricibi e donacion aki. Departamento di Relacionnan Exterior kier a gradici Gobierno di Colombia pa e tremendo regalo ricibi y ta spera cu e coleccion di bukinan di e gran escritor y ganador di premio Nobel sea aprecia pa studiante y comunidad en general.


c: text/html

text:
Protesten van Arubaanse vrouwen tegen een campo Alegre, 1950-1957
Pa medio di esaki, den nomber di Lucia Kelly, UNOCA y Archivo Nacional Aruba, ta haci un invitacion pa atende presentacion di e ultimo obra di Lucia Kelly titula, "Protesten van Arubaanse vrouwen tegen een Campo Alegra, 1950 - 1951".
E presentacion aki lo tuma lugar diamars anochi, dia 26 di januari, den Sala di Exposicion di Archivo Nacional Aruba, na Sabana Blanco 60 (ex edificio di WIMCO).
Ta trata aki di un publicacion cu sra. Kelly a traha basta aña pasa y awor a keda redacta di nobo y presenta na publico. Ta un estudio basa riba materialnan di archivo, entrevistanan. E publicacion ta wordo compaña pa varios potretnan unico di e epoca ey.
E presentacion lo ta pa 19.30 or.

robotstxt: allowed

filter: keep


text:
Andin Bikker a bisa den rueda di prensa di Partido POR, e Plataforma Forsa Nobo, relaciona cu e tema di maneho deficiente di Minister di Husticia y mirando cu posiblemente e lo wordo postula bek riba lista pa AVP, cu tarea di pueblo ta haci un diferencia dia 22 di september cu tin eleccion, caminda comunidad lo duna un sosten na e partidonan cu si ta bin cu un cambio, manera nan partido POR.
Sr. Bikker a expresa, “Nos si tin un vision, nos tin un plan, y concretamente nos lo bin cu solucionnan efectivo y concreto pa cu combatimento di criminalidad. Mi por anuncia for di awor caba cu manera nos a anuncia un par di siman pasa, aworaki nos tin un fecha concreto y nos ta spera cu den luna di juli, tin e. o. akinan, sr. Peter Tarlow, internacionalmente reconoci pa seguridad di turismo pero tambe pa seguridad di pueblo en general.
Peter Tarlow lo ta akinan pa un siman pa asisti nos y duna lecturanan p’asina brainstorm y probablemente ta spera di institui un curiculum, cu internacionalmente personanan trahando den e seguridad di pueblo y combatimento di terorismo y criminalidad, haci e curso na Aruba mes, pa asina duna un señal internacionalmente cu Aruba ta preocupa cu e ola di criminalidad, cu ta sutando nos pueblo”, sr. Bikker a bisa.
POR kier bin cu solucion pa esaki, dunado sesionnan di brainstorm tanto local como internacinoalmente, pa duna atencion na e tema hopi preocupante aki, sr. Bikker a conclui.


text:
Line-up:
Kildare's superstars DJ Disciple di New York, DJ Outkast & Gee Money di St.Maarten, Honey Pot, DJ Theo Sanders and Big Rig. Den Cafe Bahia Youth Extreme, Prive and DJ Edson, denTequila back to the 80's & 90's cu DJ Chando Colina, Kenny O Mix, DJ Pitufo, Sr. Frog's Mexican madness lo ta yena di ambiente cu DJ Dwatje y “the Heineken Dance Off”, pa bo sinja e “Heineken Dance” y tambe ap bo demostra bo habilidadnan bailando riba stage y ganando premionan atractivo pa e participantenan. Pafo di GreenCity tin posibilidad di explora e suburbio di GreenCity, Mambo Jambo, "Bario Latino" cu musica life di The Untouchables, DJ Diablo y DJ Yeimy, y Cafe The Paddock, e cas Hulandes di Heineken cu DJs.


text:
Diabierna ultimo bou di un entusiasmo grandi e temporada mas dushi di baseball a inicia na Aruba.
E organisacion di Aruba Little League a inicia cu su campeonato cu un bunita ceremonia di apertura den Joe Laveist Ballpark na San Nicolas.
Mester bisa cu un bes mas varios ekipo di Noord, Center y South League den e divisionnan di Little, Junior y Senior a participa n’e bunita desfile cu tabata uno colorido cu e ekiponan bon uniforma.
Tur e ekiponan ta cla pa competi p’e titulonan maximo di 2017. E campeonato e aña aki a wordo dedica na Serio Romney, Esmond Jones y Kiwanis Aruba cu tin hopi aña ta colabora cu Aruba South League, mientras cu Suwbay Aruba a bira un di e patronisadornan principal di Aruba Little League.
Pa varios aña nos seleccionnan di Little League a logra yega torneonan di nivel mundial den Little, Junior y Senior League esaki na Williamssport, Taylor y Bangor, aunke den e ultimo tres pa cuater añanan nos muchanan no a logra clasifica pa un torneo di tal magnitud apesar di a demostra un bon baseball.
Na 2010, Aruba a logra un titulo mundial den e division di Senior League na Bangor, Maine. E deporte di baseball ta un di esnan mas gusta y practica na Aruba, mientras e interes ta birando dia pa dia mas grandi.
Esaki ta danki n’e demas entrenadornan tur den forma boluntario cu dia den, dia afo ta para riba tereno baseball y siña nos muchanan eherce e deporte mas popular den e region di Caribe.
Un palabra di exito na tur e ekiponan participante tanto den Noord, Center y South League.
Un danki sigur na Lotto, e Loteria di Aruba pa medio di Comision di Subsidio cu ta yuda subsidia e campeonato di baseball organisa pa Aruba Little League.


text:
Un team di 4 alumno di VWO 6 di Colegio Arubano a sali rumbo p’e ciudad Garderen na Hulanda pa competi na final di “Wiskunde A-lympiade” pa cu aña escolar 2016-2017.
E alumnonan cu ta forma e equipo cu ta participando ta Raveena Dharmdasani, Hitesh Dialani, Ryan Illes y Roderick Tapia y docente sr. Ricky Quant.
Un tremendo team ya cu dos alumno tin un 10 pa Wiskunde-D y probablemente tambe pa Wiskunde-B.
Aña pasa Colegio Arubano a sali na di tres lugar den e competencia aki cu ta un tremendo resultado pa Colegio Arubano. E deseo tey p’e aña aki por logra bay cu e prome premio.
Na november ultimo a tene e competencia preliminar entre e teamnan di klas VWO 5 y VWO 6 di Colegio Arubano. E tarea ta bin for di Hulanda den oranan tempran di mainta.
Simultaneamente cu esnan den exterior cu ta participa den e competencia preliminar, ta traha henter dia riba e tarea cu mester resulta den un relato.
Pa hasi e tarea por a usa buki y computer. E docente ta huzga e relatonan, p’asina haña e team ganador.
E mihor 10 teamnan di Hulanda ta sigui p’e final.
N’e competencia final ta reserva tambe lugar pa 3 team di Dinamarca, dos team di Alemania, un team di Sint Maarten y e team di Aruba.
E teamnan ta biaha pa Hulanda na maart p’e competencia final. E tarea tin e mesun formato cu esun di e competencia preliminar, pero ta mas amplio y tin mas dificultad.
E teamnan ta haña 14 ora pa prepara nan relato y tin cu defende esaki cu un presentacion oral pa e panel di hurado.
Na nomber di e team di Wiskunde A-lympiade ta manda un palabranan di gratitud na tur docente cu a contribui pa asina e equipo por bay Hulanda p’asina forma parti n’e competencia aki.
Mayoria fondo ta wordo cubri dor di sponsoring e.o. donacion di “lerarenkorps”.
Un danki tambe na Raad van Toezicht cu semper a cubri e demas gastonan.
E team lo bay bishita diferente Universidad e.o. Utrecht, Mathematisch Instituut serca prof. dr. F. Beukers.
Universidad TU Delft unda cu e graduado di VWO di Colegio Arubano, Laura Croes, kende ta den un honors Math Group lo duna e team un recorido na TU Delft.


text:
Na comienso di aña a cuminsa cu e renobacion di e accomadacion di Centro Deportivo Frans Figaroa na Noord. Prome a inicia cu e trabounan riba ambos dak di e tribunanan unda cambia esakinan pa uno completamente nobo.
Tambe a drecha remplasa e omheining di waya y pone hekwerk di hero. A instala un scoreboard sofestica y mucho mas visibel mescos t’e caso den Stadion Guillermo Prospero Trinidad.
Den luna di juli a cuminsa cu e trabounan riba e postenan di luz unda e siman aki a finalisa esakinan. Representantenan di Fundacion Facilidadnan Deportivo, Philips y e contratista encarga a test esakinan.
Mester bisa cu por a nota un diferencia grandi cu e lusnan cu tabata tin anteriormente. Tin caminda cu mester bay ahusta y sincronisa e lusnan p’asina e tereno completo wordo ilumina. E lusnan nobo ta hopi skerpi y ta duna mucho mas claridad.
Den un combersacion cu ing. Junior Tromp di Fundacion Facilidadnan Deportivo, FFD el a conta nos cu despues di hopi aña tin ilumniacion atrobe den stadion di Frans Figaroa.
Aunke mester haci cierto ahuste ainda nan ta hopi satisfecho cu e calidad di e lusnan. Tin caminda riba e tereno a nota cu falta claridad, pero esey lo traha riba dje den e dianan siguiente p’asina e tereno ta completamente ilumnina.
Notable ta cu awor cada poste tin 10 lus na dje y ta cuadra cu a exigencianan di federacion mundial di futbol, FIFA. Esaki ta nifica cu lo por pone weganan internacional den Frans Figaroa.
Segun sr. Junior Tromp e plan tey tambe pa cuminsa evalua stadion Guillermo Trinidad na Dakota unda tin pensa di pone e mesun tipo di lusnan cu Frans Figaroa na Noord.
Dentro di poco e stadion di Frans Figaroa lo ta den operacion unda organisacionnan di futbol por hasi uso pa entrena y/of hunga weganan di campeonato.


text:
“E 12 miembro di AVP a aproba e aumento di castigo pa crimennan di abuso di mucha na 2012 di 8 pa 12 aña. Na 2014, fraccion di AVP a bolbe hinca den ley motibonan pa hisa e castigo aki na 16 aña. Kiermen cu ley awor aki ya ta
Day: February 9, 2017
Den tur temporada di Carnaval dificil pa lubida hechonan lamentable
Riba un dia manera awe, pero 21 aña, despues di un Lighting Parade na Playa, a surgi un caso di asesinato, cu a hala masha atencion no solamente na Aruba, pero tambe na Merca, specialmente n’e region North East di Merca. Manera por corda ainda, riba un dia 10 di februari,
Lo pinta un mapa nobo, cu participacion di Aduana
Ayera Minister di Finanza, mr. Angel Bermudez y Sindicato di Aduana, a haya otro, pa loke tabata e origen di conflicto na Aeropuerto. Di e forma aki, como cu tin cierto claridad, por lo pronto no tin motibo pa tin mas accion na e.o. Aeropuerto. Den combersacion ayera tardi cu Presidente di
A honra grupo di incentivo Redner’s Market, Inc. y White Star Group pa nan lealtad cu Aruba
Como muestra di aprecio pa e lealtad demostra cu Aruba como destino pa realisa nan encuentro corporativo, Aruba Tourism Authority y Aruba Convention Bureau a honra Redner’s Market Inc. y White Star Group durante nan di 5 bishita riba nos isla. Redner’s Market Inc. ta un cadena di supermercado na Merca,
Di acuerdo cu Rene Herde’ (AVP): CAFT ta confirma cu presupuesto 2017 ta na ordo
Loke cu autoridadnan local mester tene cuenta cune cu Venezuela a duna un cantidad di pasaporte na personanan cu tin lazo cu terorismo
Na CNN nos por a sigui un noticia cu a hala nos atencion, esta cu Venezuela ta partiendo un cantidad grandi di pasaporte cu hendenan cu tin lazo cu terorismo. E reportahe aki a ser haci p’e periodistanan, Scott Zamost, Drew Griffin, Kay Guerrero y Rafael Romo, kendenan a haci
Parlamentario Melvin Tromp: MEP hibando campaña di mentira cu promesanan falso sin splicacion hustifica
Aruba ta yama bon bini na un otro drill ship “Maerks Valiant”
Directie Scheepvaart Aruba (DSA) ta yama bon bini na Aruba na un otro drill ship, “Maersk Valiant”, cu lo ta yegando diadomingo awor y lo bay ancra pazuid di Aruba. Esaki sigur ta un otro proyecto grandi pa Aruba. E drill ship “Maersk Valiant” a sali di Golfo di Mexico pa
E Forsa Nobo a presenta 10 punto di atencion riba criminalidad cu lo aparece den nan programa di partido
Den reunion di conseho di partido, E Forsa Nobo a tuma e decision cu siguiendo nan principio di bin cu solucion, a pone 10 punto cu nan ta considera di atencion pa loke ta criminalidad y cu lo aparece den programa di partido cu lo keda presenta na comunidad. Atende


text:
IPA ta tene su charla comunitario encuanto Calypso na Aruba
Musica di Calypso a hunga un rol hopi grandi den e historia di Caribe Ingles como un di e maneranan principal pa documenta acontecimento na un forma oral. Tambe Calypso ta conoci como “The Voice of the Poor” y “The Voice of the Oppressed”. Tin un preocupacion grandi bou di algun grupo den nos comunidad cu Calypso ta muriendo. Hasta tin ta bisa "Calypso dead
already"! Diaranson dia 29 di januari 2014 Instituto Pedagogico Arubano (IPA) y su Centro di Investigacion y Desaroyo di Enseñansa (CIDE) lo tene un Charla Comunitario titula: Calypso na Aruba
Durante e encuentro aki ta bay tin presentacion di drs. Gregory Richardson, docente y investigado riba tereno di cultura di Caribe y
specialisa den musica. Tambe lo tin presentacion di docente y cantante di Calypso Kenny Meyers MEd (Mighty Heads). Durante e encuentro lo trata interes di Calypso y skirbimento di calypso bou di hoben, e rol di idioma (San Nicolas Creole, English, Papiamento, multilingualismo), historia oral, Calypso y politica, Calypso vs roadmarch vs soca (kico e diferencia ta, tin un diferencia?).
Na final di e presentacionnan lo bay tin oportunidad amplio pa haci pregunta y hiba discusion.
IPA ta invita henter e comunidad di Aruba pa asisti e encuentro aki.
Fecha: Diaranson, 29 di januari 2014
Luga: IPA (Isaac Wagemakerstraat 11, San Nicolas)
Ora: 7:15or – 9:00 pm
Entrada: Gratis
Idioma: Papiamento y Ingles


text:
‘Si, Bo Por’. Un articulo scirbi for di curason di un hende homber pa e ser muhe. Scirbi pa Robert Coffie, motivational trainer na Corsow. Mi a conoce Robert den tempo di Air Aruba, como station manager di Air Aruba na Corsow. Tur hende cu conoce Robert lo ta di acuerdo cu e ta un persona cu ta inspira y toca hende su curason pa su personalidad y sinceridad.
Scirbi pa Robert Coffie, motivational trainer na Corsow. Mi a conoce Robert den tempo di Air Aruba, como station manager di Air Aruba na Corsow. Tur hende cu conoce Robert lo ta di acuerdo cu e ta un persona cu ta inspira y toca hende su curason pa su personalidad y sinceridad. Un gran hende! Danki, Robert pa bo contribucion balioso!
Si, Bo Por!!! Yes, You Can!!!
Ta tuma tempu pa edifiká i/òf logra kosnan bon.
Pero mantené bo fe i bo vishon enfoká i keda konsistente. Si bo tin e kosnan ei, mesora e proseso di kreashon ta kuminsa.
Ku kada pensamentu, kreensia, palabra i akshon bo ta moviendo den e direkshon ku bo ke bai.
Sinti kon lo bo lo sinti . Antisipá i mira kon e situashon ku bo ke krea lo ta. Uza bo imaginashon i hinka bo mes totalmente den e eksperiensia ei.
Ku fe,i bo vishon i ta konsistente, tur kos ta posibel, hasta den situashonnan i tempu ekonómiko difísil tin oportunidatnan.
Sea ku bo ke mehorá bo salú. Kibra ku un adikshon, òf kibra ku un patronchi negativo di bo komportashon, of krea mihó relashon, BO POR HASI’E’. YES YOU CAN!!
Keda positivo i asosiá bo mes ku hendenan ku ta apoyábo inkondishonalmente. Uza bo energia bon i no kompartí bo soñonan òf bo deseonan mas íntimo ku hendenan negativo ku no ta apoyá bo bèrdat.
Sa ku tin un siklo i fluho natural pa tur kos den bida i den universo.
E flor lo sali bunita ora e ta kla pa sali.
Un yu lo kana na e momento korekto.
Amor lo yega na e momento perfekto.
I Dios lo yega i yuda na e momentu ku mas bo mester di dje.
Sa tambe, ku igualmente ku e bon ku abo ta buska, e bon ei tambe ta buskando abo.
Mantené bo mes habrí pa risibí e loke bo ke, keda positivo i e milager lo yega.
Mitsy Willems ta bisa: “Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Haja sa mas di EMDR, un metodo cu ta duna bo un ABO nobo…
PTSD ta un desorden psiquiatrico cu por ocuri despues di un experencia traumatico den nos bida y cu normalmente ta involvi morto of intento di hasi nos daño of lesiona nos integridad fisico of di otro persona, segun American Psychiatric Association.
EMDR tambe ta trata Depresion post-parto, ansiedad, fobia, panico, stress severo, violacion y abuso sexual, disfuncion sexual, auto estima abou, adiccion y dependencia di quimica den tur etapa, problema psico-somatico, dolornan cronico, abuso domestico y di menor, testigo di morto violento y crimen, cirugia, victima di kima, maltrato fisico y verbal, victima di desaster natural y desaster nan causa pa hende y depresion pa e perdida di un ser keri, ta solamente algun aspecto y casonan relaciona na Aruba cu PTSD.
“Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica. Continue reading “Post Traumatic Stress Disorder – PTSD y EMDR”
Nos sombra ta pone nos kere cu nos no merece pa ta e ‘superstar’ den nos mes bida.
Ta e sombra aki, e parti scur di nos, e partinan cu nos a oprimi di nos mes cu ta separa nos di ken nos berdaderamente ta.
Tip di Van Dorp: ‘Un bon buki – Het Schaduw Effect’.
Tur cos a cuminsa cu e meneer di scol cu a bisa cu nos ta bobo, e mucha di scol cu a tenta nos of e prome amor cu a bandona nos. Nos tur tin momentonan doloroso y bergonsoso cu nos a sconde y despues di tempo e emocionnan aki a hasi nos bira mas duro y nan a forma nos sombra.
Ta trata aki di anshanan cu nos no a expresa, e berguensa hororoso, e remordimentonan cu ta come nos dor di no enfrenta nos problemanan.
Cerca majoria hende tur e problemanan aki por bin di un solo momento cu tabata crucial den nos bida. Pero tambe por ta cu nos a laga cosnan cu nos no kier enfrenta acumula durante hopi anja.
E introduccion di e buki ta bisa: Tur hende tin su parti di sombra. Si nos sigi nenga nan y sconde nan, nan por bira un poder cu posiblemente por destrui nos bida. Sombra tin su efecto riba e comunidad tambe, segun Deepak Chopra, un di e escritornan. Debby Ford ta papia di su propio experencia – e tabata adicto – y ta splica con nos por sera pas cu nos mes, cu otro y cu e mundo. Marianne Williamson ta mustra riba e forsa di resamento, hasi sacrificio, pordon y amor. Pasobra solamente lus por core cu sombra. Continue reading “Con pa usa e forsa di nos sombra pa trese cambio den nos bida”
Mi ta invita bo pa experencia un rato pa ‘bo mes’, cu a lo largo lo bira un rato pa tur loke ta rondona bo, hunto cu Belquis Moreu, Giovanna Fijn, dr. Carlos Viana y… Edjean… awe, diahuebs, 7.30 na Spirit of Aruba, Ierlandstraat 22, Eagle…
Edjean tabata e prome persona cu a anuncia cu e lo bin e workshop ‘Birando E Cambio’ di Comprondiendo Bida. Mi a invit’e pa canta di amor pasobra e ta un hende cu ta inspira sentimento di amor cerca hopi hende. E la priminti cu e lo bin. Mi a topa Edjean na e anochi festivo di Viva La Donna Day y mi pidi’e pa canta un cantica special, un cantica cu lo toca hende su curason. Esey e lo hasi awe nochi. Nos a papia hopi y mi tin cu bisa cu mi a sinja hopi di Edjean. E tin un curason noble y un vision hopi grandi pa su edad hoben. E por ta un ehempel bunita pa otro hoben, cu tin sonjo grandi. E la jena mi cu orguyo di mi pais. E tin bunita pensamento con nos cada un por tin un rol como ehempel di otro y con nos por juda otro pa logra nos metanan. Sin mester di kibra otro pa nos por luci y bay dilanti.
Esaki en berdad ta e pensamento nobo si nos kier un dia ‘Bira E Cambio’ cu nos kier mira. Bida no semper ta facil, cambia tampoco, pero e ta tuma un stap, hopi humildad, hopi pashon y perseverancia pa mira e cosnan cu ta importante di berdad. Edjean ta un cantante hopi stima pa hopi hende, e tin fama riba su dushi isla Aruba, pero e ta canta y baila pa bon causanan y ta brasa cada persona cu aserc’e.
E anochi ‘Birando E Cambio’ lo bira un anochi pa nos vooral ‘sinti’ hunto kico ta amor… pa tur loke ta biba.. kico ta nifica trankilidad den nos curason, den nos curpa, den nos celebro cu hopi biaha ta hopi cansa.
Mi ta invita bo pa experencia un rato pa ‘bo mes’, cu a lo largo lo bira un rato pa tur loke ta rondona bo, hunto cu Belquis Moreu, Giovanna Fijn, dr. Carlos Viana y… Edjean… awe, diahuebs, 7.30 na Spirit of Aruba, Ierlandstraat 22, Eagle… Ta pidi un contribucion chiquito di 20 florin, un pareha ta paga 30 florin… un inversion den bo calidad di bida y felicidad.
Si nos sa cu loke nos hasi awe ta crea nos futuro di majan, kico abo lo cambia awe? Belquis Moreu a hiba nos un rato den futuro durante e anochi di presentacion di Comprondiendo Bida na Biblioteca… www.comprondiendobida.com
Belquis Moreu a hiba nos un rato den futuro durante e anochi di presentacion di Comprondiendo Bida na Biblioteca Nacional… Un futuro unda probablemente nos ta biba pa e cos y no pa ken nos por ta como ser humano. Pa nos tin un miho mundo majan ta importante pa nos realisa cu nos mester uni man y no tira culpa riba otro. Ta fout di gobierno, ta fout di maestronan, ta fout di majornan, propaganda, comercio. No, pa crea hunto un miho majan mester realisa cu e tarea ta di nos tur. Ta nos responsabilidad pa laga atras un miho mundo cu nos a topa y pesey ta importante pa tur partido pone nanishi den mesun direccion y mira con nos por jega na e solucion mas miho den un mundo y pais unda tin menos medio na e momento aki, pero mes tanto hamber na calor, sosten y amor di hende.
Belquis a capta curason di tur presenta ora e la duna un bista di nos futuro, si nos no tuma accion awe. Continue reading “Belquis Moreu pensando con hunto nos por crea un miho majan”
Poco tempo pasa e revista hulandes Elsevier a publica resultado di un investigacion cientifico riba e efecto di weganan di computer. A resulta cu weganan violento sigur sigur tin un efecto negativo riba hobennan. Bon pa tur major cu stima nan jiu sa…
Poco tempo pasa e revista hulandes Elsevier a publica resultado di un investigacion cientifico riba e efecto di weganan di computer. A resulta cu weganan violento sigur sigur tin un efecto negativo riba hobennan. Si mas y mas ta focus riba e importancia di norma y balornan sano con nos por permiti weganan unda e hungado ta haja punto pa tortura su adversario y peg’e na candela. Esaki ta sosode den e wega Postal. Hopi hende ta papia di ‘violencia sin sentido’ y toch ta permiti nan jiu hunga weganan jen di violencia. Laga nos realisa cu un mucha no semper por diferencia entre fantasia y realidad. Weganan di computer no ta asina inocente. Tin hopi elemento robes den nan. Continue reading ““Weganan di computer no ta asina inocente!””
Resumen di un articulo pa juda bo haja sa mas di Fundacion Autismo Aruba y nan trabou balioso. Podise abo por ta un persona cu por juda nan… www.comprondiendobida.com
Fundacion Autismo Aruba ta brinda servicio di sosten na mayornan cu yiunan cu autismo na Aruba. Alabez ta duna informacion tocante e trastorno aki, pero mas important eta enfoca riba concientisacion di Autismo na Aruba.
Fundacion Autismo Aruba a keda oficialmente funda door di algun mayor cu yiunan cu Autismo na Aruba. E soño di tin un lugar caminda nan mes por reuni y experencia contacto cu otro mayornan, hunto cu nan yiunan pa haya sosten di otro y sinti aceptacion total, a bira realidad. Asina tambe conceptonan di concientisacion tocante Autismo a forma y a establece e fundacion cu te awendia ta den crecemento constante. E crecemento aki a culmina cu un simposio di calidad internacional, asina cumpliendo cu un di metanan principal di e fundacion cual ta brinda informacion pa eleva e profesionalidad y servicionan na personanan cu Autismo na Aruba.


text:
Dianan 12, 13 y 14 di september Fundacion Gobernacion di Calidad Aruba (FGCA), den cooperacion cu Universidad di Aruba (UA) lo organisa su prome simposio dianan 12, 13 y 14 di september. Tema: “E caminda pa bon gobernacion”. Durante 3 anochi (7:00pm – 9:00pm) 3 presentador; Willeke Slingerland, Nelly Schotborgh y Armand
Day: August 21, 2017
POR den proximo gobernacion lo intensifica control di permiso maritimo pa conserva nos medio ambiente marino
POR den proximo gobernacion kier crea infrastructura basico pa sector primario y stimula diversificacion economico pa beneficia nos cunukeronan como tambe piscadonan y criadonan. Esaki pa medio di un maneho integral como tambe uzo di tecnologia moderno. Mehora maneho di huurgronden p’asina crea mas espacio pa por otorga tereno cu meta
Gruponan den comunidad cu reaccion positivo riba programa di POR “Vision 17-21 Hunto Nos POR”
Hefe di academia Policial di Aruba, mr. drs. Jeannette Richardson-Baars – 101 studiante di Polis a huramenta of ricibi diploma
Minister drs. Paul Croes ta di dos Minister den funcion cu ta wordo deteni
Jennifer ta un candidato prominente den campaña Electoral 2017 – Progreso general di nos economia y formacion di nos hoben ta y semper lo keda un di e puntonan mas importante den mi metanan como politico
Cuater aña pasa, Jennifer Arends-Reyes a causa un impacto sumamente grandi den comunidad, ricibiendo sosten masal di Pueblo den EleccionElectoral 2013. Comunidad a duna Jennifer e confiansa di drenta nos organo di mas halto, Parlamento. Durante 4 aña Jennifer a sa di traha na un manera sumamente profesional, manteniendo un nivel di positivismo y firmeza, logrando di e manera aki diferente proposicionnan y mocion na bienestar di Aruba y sumamente activo den diferente plataforma cu ta cocerni desaroyo economico pa nos pais Aruba. Progreso y Formacion Segun Parlamentaria Arends-Reyes, Progreso general di nos economia ta un punto di prioridad pa asina sigura continuacion sostenibel den tur e areanan cu ta na final di dia e weso di lomba di nos poder di compra, sea e ta e producto Aruba, stimulacion di companianan chikito y mediano of introduccion di industrianan nobo cu lo crea su ‘spin-off’pa Aruba su desaroyo economico. Ta di remarca cu progreso general di nos economia, ta bay man den man cu formacion di un comunidad inteligente y capaz. No solamente mester pone enfasis riba ideologianan a corto plaso, pero mester sigui inverti den e fundeshi mas importante di un pais cu ta su Enseñansa. Ta aki ta unda cu nos futuro lo wordo forma y
Ayera den Corte a cuminsa cu tratamento di Hato-Zitting
WILLEMSTAD - E siman aki tin atrobe un asina yamá "Hato-zitting" unda esnan cu droga na Hato tin cu presentá den Corte. Nos a haya un bista di e casonan: Na tur ta trata di 8 pasahero kendenan tin cu presenta ayera den Corte pa responsabilsá nan mes p’esaki. Na tur nan
Encuentro Politico Constructivo II: Di dos rond di informacion mas serca di bo
Encuentro Politico Constructivo tey un biaha mas cu un rond nobo cu e mesun proposito P’asina sigui educa y informa tur hende na Aruba, en especial e Millennialsnan, p’asina nan tin tur informacion p’asina vota conciente durante eleccion benidero. E biaha aki a opta pa un formato mas informal unda a invita


text:
ORANJESTAD (AAN): Despues di e reunion intensivo den Parlamento di Aruba riba e ley di CITGO unda pa dos dia largo a debati, delibera, discuti te den oranan laat di anochi, pa na final e ley a pasa cu 19 vota na fabor, un contra y un miembro ausente, a bin un tsunami di reaccionnan positivo.
Di biaha despues di votacion, Minister de Meza den un entrevista a bisa “Pabien Auba. Pabien San Nicolas.” El a splica cu awor cu e leynan a pasa e acuerdonan firma cu Valero y CITGO ta bay en efecto. “Nos tin un operador nobo y un doño nobo di e refineria y e doño aki ta pais Aruba. Despues di 92 aña Aruba ta bira doño di e refineria. Nos ta aki representando pueblo di Aruba, asina ta cu e refineria ta di e pueblo aki.”
De Meza a splica cu prome di october ta bira e ‘effective date’. Esey ta e fecha oficial cu Aruba ta bira doño di e refineria, e dia oficial cu e refineria tin un operador nobo, e dia cu RDA ta drenta den funcion y ta e dia oficial cu e operador anterior ta stop cu su actividadnan. “Mi ta para aki toch cu sentimentonan mixto, pasobra cu e operadornan anterior semper nos tabatin un bon relacion. Nan a haci hopi pa Aruba, pero esun nobo tambe a priminti di lo haci hopi pa Aruba.”


text:
Willemstad - Gobièrnu di Kòrsou, despues di e risibi konseho di e tim multi disiplinario enkarga ku buska un operado pa nos refineria (MDPT), a notifika Guangdong Zhenrong Energy Co. Ltd (GZE) den un karta ku Gobièrnu di Kòrsou a yega na e desishon ku ta nulifika e akuerdonan ku GZE.
Esaki ta nesesario pa krea espasio mesora pa realisa un plan di kontingensha enbuska di un partner ku si por kumpli ku loke mester pa garantisá futuro di nos refineria. E bista ku e due dilligence entrega dor di GZE mes a konfirmá, entre otro loke a sali na kla den e due dillegene realisa pa Ernst & Young, demas informashonnan ku MDPT a kompila, ku GZE tin su retonan, manera p.e. restruktura e kompania, ku lo keda kla te na fin di 2018.
Pa Gobièrnu di Kòrsou, GZE, no a resulta e kompania ku por tuma e responsabilidat pa opera i modernisa nos refineria konforme manera nan e presenta nan mes i palabra den e Memorandum of Understanding, Heads of Agreement i supsekuentemente e addendum. Nulifikashon ta nifika, ku debi na GZE su inkapsidat pa kumpli ku ponenshanan basiko ku nan a pinta di por kumpli kun’é, gobièrnu ta konsidera e akuerdonan no eksistente. Tempu no ta warda i fin di 2019 ta serka, komo tal Gobièrnu ta opta pa nulifika e akuerdo ku GZE i aselerá a proseso pa buska un alternativa ku si por kumpli i karga e responsabilidat pa futuro di nos refineria.
GZE no a resulta loke nan pretende di ta
Ta resulta ku GZE, kontrario na loke a keda pinta na momentu ku a firma e MoU no tin e abilidat pa karga un proyekto grandi manera nos refineria. GZE no tin tampoko e sosten inkondishonal di gobièrnu Chines kontrario na loke tin pone den e MoU. Tur e dos puntonan aki tabata puntonan kardinal abase di kua Gobièrnu a firma e MoU ku GZE. Awor ta resulta, i esaki ta keda supraya pa e due diligence ku GZE mes a entrega, ku GZE, enbista di su situashon finansiero ke sera un konsorsio di kompania pa bin realisa modernisashon di nos refineria mièntras ku gobièrnu a sera akuerdo ku GZE i no ku un konsorio deskonsi ku awor GZE ke sera i presenta. Esmas GZE den e MoU a hasi menshon di varios kompania di estado
chines notabel ku nan ta huntu kune den un konsorsio pero a resulta ku esaki no ta e kaso i a presenta otro instansha, di menos renombre komo e partido ku mester perkura pa e kapital.
A informa GZE ku Kòrsou tei buska alternativa
Durante di e último simanan tantu via karta komo den kombersashon ku MDPT a notifika GZE ku Kòrsou lo sali en buska di alternativa. Den e kuadro aki a konsidera e kombersashon ku Baota komo parti di Kòrsou su buskada pa un alternativa viabel pa garantisa futuro di nos refineria. Gobièrnu di Kòrsou no ta konsidera su akshon komo kiebro di kontrakt debi ku dor di nulifika e akuerdonan, kualke klousula den e akuerdonan aki ta no eksistente.
A start plan di kontigensha i awor ta aseleré
MDPT entretantu a inisia e plan di kontingensha pa buska un partner strategiko ku tin e kapasidat pa por realisa modernisashon di nos refineria. Ta finalisando e asina yama terms of reference pa buska entidatnan speshalisa den industria petrolero pa enkamina e buskeda aki pa un partner adekua. Parti di e enkargo lo ta tambe pa buska un partner dado kaso PDVSA no por mantene e refineria habri te ku fin di 2019. Un tipo di buskeda asinaki ta tuma en general alrededor di dos aña. Esaki ta suprayá e urgensha nulifika e akuerdonan ku GZE. Si nos no hasi esaki, no por tin ningun negosashon ku terser parti ku no ta GZE.
Gobièrnu pa medio di MDPT lo keda dispuesto na papia ku GZE pero riba un base boluntario, sin ku ta mara nos i sin ku esaki ta eksklusivamente ku GZE. Mester añadi ku Baota un kompania priva presenta pa GZE sigur ta un alternativa interesante, pero Baota lo mester pasa den prosesa pa por bin na remarke i no mester ekskluí ku otro partidonan tambe ku ta interesá lo ser duna un oportunidat pa presenta nan plan.
Ainda no tin klaridat ku Titan por konstrui i opera planta LNG
Pa loke ta e LNG plant, Titan e kompania ku a gana e destaho pa konstrui i opera e planta di LNG na Bullenbaai, a haña dos siman desde e karta di MDPT di 15 di novèmber último pa indika ku nan por kumpli ku nan obligashon pa konstrui i opera e planta di LNG. Ainda Titan no a kontesta e preguntanan hasi den e karta aki. Anteriormente Titan a informa Refineria di Kòrsou i MDPT ku nan lo pasa e titulo di esun ku a gana e destaho pa kontrui i opera e planta di LNG pa GZE. Refineria di Kòrsou i MDPT a kontesta Titan ku nan no ta bai di akuerdo ku esaki.
Basa riba e desishon ku a ser tuma den Konseho di Minister, minster di Asuntonan General enkarga ku refineria, Sr. Eugene Rhuggenaath lo duna splikashon na tur e partidonan konserni.


text:
Entre e diferente proyektonan ku Fundashon Pro Souax a realisá den kurso di aña tin tambe konstrukshon i maneho di un sentro di bario pa e bario di Souax. Sentro di bario Souax ta situá na Kaya Heller # 5 i aparte di ta e sentro for di kua i den kua Fundashon Pro Souax ta organisá tur su aktividatnan pa bario, e ta tambe e sede di Fundashon Pro Souax. Sentro di bario Souax ta empleá 3 trahadó parttime i 2 trahadó fulltime. Aparte di e 5 empleadonan aki Sentro di bario Souax tin tambe un mènedjer.
E mènedjer ta responsabel pa e maneho diario di e sentro di bario. Kaminda awe Sentro di bario Souax ta ubiká tabata tin insialmente un seru di greis. Despues di a kumpra e tereno pa un suma simbóliko serka herederonan Helmyr, Fundashon Pro Souax ku sosten finansiero di Aqualectra NV a deshasí di e seru di greis. Despues di esei, ku yudansa finansiero di Samenwerkende Fondsen a traha e sentro di bario. Den un fase mas despues a sigui tambe: konstrukshon di un kancha di deporte, konstrukshon di un kas pa kònsèrzje ku awendia ta den uzo komo kantor pa e sentro di bario i iluminashon pa e kancha di deporte. Resientemente ku yudansa atrobe di Samenwerkende Fondsen, Fundashon Pro Souax a ampliá e sentro di bario ku un espasio kubrí, un lokal i un magazein. Den e mesun proyekto aki Fundashon Pro Souax a asfaltá e tereno di Sentro di bario Souax pa asina e fasilidat ta mihó asesibel pa usuarionan di e sentro.
Sentro di bario Souax ku eksepshon di djadumingu ta den uzo tur dia for di mainta te anochi. Den kuadro pa logra nos meta, tur aktividatnan, proyektonan i akshonnan di Fundashon Pro Souax te asina leu ku esei ta posibel ta tuma lugá na Sentro di bario Souax. Sentro di bario Souax tin e siguiente orario:
http://fundashonprosouax.org/index.php/en/sentro-bario-souax#sigProGalleria43c8ba5373


text:
Homenahe na heroe cu presentacion di buki Topa TULA
Biblioteca Nacional Aruba, Instituto Pedagogico Arubano y Departamento di Cultura Aruba tin e placer di invita e pueblo di Aruba pa asisti na presentacion di e buki Topa TULA. E presentacion ta tuma luga na Biblioteca Nacional Aruba, diahuebs 6 di maart pa 7.30 di anochi.
Lo rindi homenahe na sr. Harry Zimmerman, conocido cantautor cu a gana Festival di Tumba di Corsou cu su tumba ‘Tula’. Harry Zimmerman tin hopi aña biba na Aruba y a contribui grandemente na musica y na Papiamento. Tambe lo duna homenahe na Olga Orman pa su trabou dedica na literatura, lesamento y idioma Papiamento. Olga Orman hunto cu Giselle Ecury a percura pa e produccion di e buki Topa TULA, trahando cu ‘Stichting Simia Literario’ na Hulanda. Den e buki Topa TULA, produci pa ‘Stichting Simia Literario’ tin contribucion di varios autor conoci di Aruba y Corsou.
Diahuebs anochi, 6 di maart, lo tin presentacion di diferente artista cu lo toca, canta, balia, declama y duna charla cortico. E documental ‘Mi no ta Katibu’, ‘Ik ben geen slaaf’ lo keda presenta pa Shanon Casper, co-productor, camera y editing; ta un produccion di Fundacion ProFor Hulanda. Mirto Laclé lo duna un charla relaciona cu ritonan ancestral.
Ta un gran honor pa por presenta un exposicion produci pa Universiteit van Amsterdam en coneccion cu ‘Conmemoracion 150 aña di Abolishon di Sclabitud’. Organisador y presentador di e anochi ta Mirto Laclé, kende ta celebra 40 aña den farandula educativo. Cada luna Mirto ta presenta un proyecto multidisciplinario cu enfoke riba literatura, arte, cultura , linguistica, educacion y lenga crioyo Papiamento.


text:
Ex-presidente Lula a ser condena pa e caso conoci como triplex, pero e tin ainda cuatro proceso penal mas cu husticia di Brasil, relaciona cu e set up di corupcion grandi den empresa estatal Petrobras.
Entre su procesonan hudicial tin:
Instituto Lula
Ex-presidente Lula da Silva ta acusa di haya 12 miyon di real for di Petrobras pa cumpra un tereno, caminda lo construi un propiedad pa instituto Lula. E tereno a ser cumpra pa DAG, un empresa proveedor di Odebrecht. E transferencia nunca a tuma lugar, pero fiscalia ta bisa cu partido di trahador (PT) tabatin un cuenta informal di corupcion cu Odebrecht prepara caba. Fiscalia ta sigura cu el a participa den e delito aki, ora cu nan a propone y acepta e soborno aki. E instituto ta nenga e acusacion.
Obstruccion di husticia
Lula a ser acusa di presiona pa cumpra e silencio di Néstor Cerveró, ex-director di Petrobras. E acusacion ta splica cu e yiu di empresario José Carlos Bumlai tabata e persona cu a duna e placa na famia Cerveró. Lula y André Esteves (ex presidente di BTG Pactual), Bumlai y ex-senador di PT Delcidio do Amaral, a purba di presiona pa haya silencio di Cerveró, na momento cu e tabatin tur cos cla pa firma un acuerdo cu husticia di Brasil, cu obhetivo di duna detayenan, tocante funcionamento di e set up di corupcion di Petrobras.
Trafico di Influencia
Lula ta envolvi den trafico di influencia pa haya liberacion di prestamo for di Banco Nacional di Desenvolvimento di Brasil (BNDES). Asina tambe Lula ta envolvi den e contrato cu su sobrino Taiguara Rodrigues Dos Santos, a haya pa traha pa Odebrecht na Angola. Segun denuncia, Lula a influi cu participacion di organo publico federal den financiamento di BNDES, pa faborece Odebrecht. E pago como recompensa a keda calcula na 20.6 miyon real (USD 6,5 miyon)
Operacion Zelotes
Luis Claudio Lula, yiu di ex-presidente Lula ta ser acusa di haya 2,5 miyon real, pa participacion y ayudo di su tata y ex-presidente Lula, den dos operacion cu a tuma lugar den gobierno di Dilma Roussef. Un di nan ta e compra di un avion di combate Gripen, di empresa Saab y otro tabata e participacion di Lula, pa extende e incentivo fiscal pa motor di auto, te aña 2020. E delitonan aki a keda defini como un complehidad fuera di comun, cu a envolve negociacion multi-miyonario di gobierno di Brasil y participacion di autoridad mas halto di e pais. Lula a ser denuncia tambe pa participa den beneficio fiscal pa empresa automotriz.